Ar Gemene
Ar Gemene a zo ur gumun eus Breizh e departamant ar Mor-Bihan. Pennlec'h kanton ar Gemene e oa betek 2015.

Douaroniezh 

 War lez ar stêr Skorf emañ ar Gemene.

Anv 

 Dauzat ha Rostaing(1963-1978) : "Kemenet-Guégant, 1160; hen-brezhoneg kemenet, dalc'h, gounidigezh, eus al commendare (J. Loth);  Guégant, anv den"
 Erwan Vallerie (1995) : Guemenet  ? 1516

Ardamezioù 

 Palefarzhet : ouzh 1 en gul e nav mailhenn en aour ; ouzh 2 en erminoù ; ouzh 3 geotet e dreustell gommek en glazur ; ouzh 4 en gul e groaz goñchek en aour.

Istor

Dispac'h Gall 
 Melestradurezh: krouet e voe kumun ar Gemene e 1790; gant al lezenn eus an 23 a viz Eost 1790 e voe lakaet ar Gemene ur c'hanton, hini ar Gemene, gant teir c'humun: Ar Gemene, Lokmac'hloù ha Persken; e Bann Pondi e oa. Miret ha brasaet e voe Kanton ar Gemene e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet ar Gemene en Arondisamant Pondi bet krouet e 1800.

Brezel-bed kentañ 
 111 gwaz eus ar gumun a gollas o buhez abalamour d'ar brezel, d.l.e. 5,32 % eus he foblañs e 1911.
Eil Brezel-bed
 D'an 19 a viz Even 1940 e tegouezhas al lu alaman er Gemene.
 D’an 30 a viz Du 1943 e voe taget an archerdi gant tud eus ar Rezistañs ha kemeret ar pistolennoù gante<ref>Joseph Oliviéro, Christian Perron ha Yannick Perron, Résistances et maquis en centre Bretagne, Embannadurioù Liv'Editions, Ar Faoued, 1997, pajenn 106 </ref>.
 Er skol Santez-Anna'' e voe toullbac'het tud ag ar Rezistañs gant an Alamaned.

 Div Yuzevez, ur plac'hig, Liliane Segal hag he mamm, Sala Segal, a voe serret gant an Alamaned d'ar 4 a viz Genver 1944; kuitaet o doa Pariz evit mont d'an Oriant, met dav oa bet dezhe dilojañ eus an Oriant abalamour d'ar bombezadegoù e miz C'hwevrer 1943 evit klask repu e Ploue da gentañ hag er Gemene da c'houde. E penn-kentañ miz C'hwevrer 1944 e chomjont e-pad un nebeud deizioù e kamp Drancy a-raok bout kaset, evel pemp Yuzev arall bet tapet en departamant er memes devezh, da Auschwitz d'an 10 a viz C'hwevrer gant ar steudad niverenn 68; 
 Ti-post, 1944: d'ar 7 a viz Ebrel e voe tapet 153 923,60 Lur en ti-post ha 315 000 Lur e ti an tailhoù gant tud eus ar Rezistañs, ha 280 528,90 Lur en ti-post d'an 23 a viz Mae.
 Ar Gemene a voe dieubet d'ar 4 a viz Eost 1944.

 20 den eus ar gumun a voe fuzuilhet, marvet er strouezheg pe er c'hampoù-bac'h; d'an 23 a viz Mae 1945 e voe kavet korfoù marv pevar anezhe e-tal gwikadell Porzh-Loeiz.
 Fuzuilhet e voe ur gwaz ag ar gumun e Kernevez-Zinzeg e Berne, d'ar 16 a viz Gouhere 1944 abalamour d'e berzh er Rezistañs.
 Mervel a reas 32 zen abalamour d'ar brezel.
Brezel Indez-Sina 
 Ur gwaz a varvas.

Monumantoù ha traoù heverk 

 Ti ar Breujoù.

 Monumant ar re varv.

Emdroadur ar boblañs abaoe 1962

Melestradurezh

Brezhoneg 
 Ar Brezoneg er Skol, 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
 D'ar 16 a viz Kerzu 2014 e oa bet votet ar garta Ya d'ar brezhoneg gant kuzul-kêr ar gumun.

Tud

Tud bet ganet eno
 Pierre Le Bigault, marc'hhouarnour a vicher, e 1959.
Hubert Graignic, marc'hhouarnour a vicher, e 1957.

 Joseph Loth, yezhoniour ar brezhoneg hag ar yezhoù keltiek, 27 a viz Kerzu 1847.

Ardamezeg ar familhoù

Gevelliñ

Levrlennadur

Liammoù diavaez 
 ar Gemene war lec'hienn Geobreizh

Daveoù ha notennoù

Kumunioù ar Mor-Bihan
Kumunioù bet krouet er Mor-Bihan e 1790
Ar Brezoneg er Skol
Repuidi-brezel er Mor-Bihan (1939-1945)
Archerdiez taget e Breizh gant tud eus ar Rezistañs
Argant tapet e tiez-post ar Mor-Bihan gant tud eus ar Rezistañs e 1944
Tud lakaet d'ar marv gant al lu alaman e Berne e 1944